**Становище**

**за гл. ас. д-р Ирина Владимирова Сотирова**

**за присъждане на научното звание доцент**

**по обявения конкурс за доцент по професионално направление 2.1. –Филология**

**(старокорейски език и общество),**

**обявен в ДВ, бр. 88/13.11.2015 г.**

**Рецензент: проф. дфн Александър Викторов Федотов**

Ирина Сотирова завършва последователно бакалавърска, магистърска и докторска програма по кореистика в Софийския университет „Св. Климент Охридски”. Темата на нейната докторска дисертация е „Пътят към задгробното царство в корейската приказка”.

От 2005 година тя е асистент, а от 2009 година е главен асистент в катедра по кореистика в Софийския университет „Св. Климент Охридски”.

Д-р Ирина Сотирова осъществява четири продължителни специализации в Република Корея, в това число в университета Конгук, Сеулския национален университет и университета Кьон-хи, където усъвършенства познананията си в областта на корейския език и корейската култура.

Ирина Сотирова чете лекции в Карловия университет, Прага, във Варшавския университет и в университета във Виена пред студенти-кореисти.

Ирина Сотирова има общо 17 публикации, а също така две книги с преводи на корейска художествена литература.

В настоящия конкурс тя участва с монографията „Митът за Тангун и формирането на корейската национална идентичност”, издадена през 2016 г., а също така със седем статии по темата на нейната хабилитация.

Публикациите на Ирина Сотирова са надлежно индексирани.

Монографията на Ирина Сотирова, с която тя основно участва в конкурса за хабилитация, е посветена на най-известния корейски мит за основателя на древна Корея – Тангун. Името на този митичен герой вероятно е познато на всеки кореец, защото участва във формирането на корейския национален характер и корейската етническа идентичност. Всичко това обяснява трепетното отнешение към Тангун от страна на корейците.

В изследването си Ирина Сотирова успешно доказва, че този мит е сравнително нов и е създаден от автора на будистката историография „Легенди и предания за Трите кралства” – монаха Ирьон.

Изводите, направени от Ирина Сотирова, са новаторски, полемични и предизвикват научен интерес.

Към монографията си тя прилага своя превод на самия мит, в оригиналния му вариант от ХІІІ век.

Д-р Ирина Сотирова има достатъчно учебно натоварване. Часовете й със студенти винаги преминават с интерес.

Ирина Сотирова е активен преподавател и колега, тя отговаря за програмата CEEPUS в катедрата и лично участва в развитието на международните контакти между българските и чуждестранни кореисти.

Всичко това ме кара да дам ПОЛОЖИТЕЛНА ОЦЕНКА ЗА НЕЙНИТЕ КАЧЕСТВА и ДА ПРЕДЛОЖА избора на гл. ас. д-р Ирина Владимирова Сотирова за академичната длъжност „ДОЦЕНТ“ на СУ „Св. Климент Охридски” по професионално направление 2.1., Филология (старокорейски език и общество).

